# REFERAT FRA ÅRSMØTE I BULLBY 15. MARS 2018

Tilstede: Kjell Spigseth (møteleder), Inge Willumsen, Gustav Nielsen, Jon Guttu, Ketil Moe, Susan Brockett, Jens Fr. Nystad, Arvid Strand, Sverre Narvestad, Johan-Ditlef Martens, Peter Butenschön, Richard Muskaug, Rolf Jensen, Terje Kleven, Marco Zanussi, Lasse Bjerved, Brede Norderud, Jan Usterud Hansen (deler av møtet)

Forfall: Hans Kristian Lingsom, Magnus Boysen, Sven Erik Svendsen, Lene Schmidt, Ragnhild Haug, Solveig Aaen, Bente Florelius, Jostein Mundal, Christian Joys, Bernt Bull.

# 1. Konstituering

Innkallingen ble godkjent.

Kjell Spigseth ble valgt til ordstyrer.

Terje Kleven ble valgt til referent.

# 2. Årsberetning

Årsberetning 2015 ble lagt fram og enstemmig godkjent uten kommentarer.

# 3. Regnskap 2017

Inge Willumsen redegjorde for regnskapet og besvarte spørsmål. Revisor Peter Butenchøn leste sin revisjonsberetning og anbefalte regnskapet godkjent. Regnskapet ble deretter enstemmig godkjent.

# 4. Budsjett for 2018

Inge Willumsen redegjorde for forslaget til budsjett for 2018. Budsjettet er satt opp med utgangspunkt i vedtatte aktiviteter for inneværende år og ble enstemmig godkjent.

# 5. Fastsettelse av kontingent

Kontingenten for 2018 ble fastsatt uendret til kr 300.

# 6. Endring av vedtekter

Styret hadde fremmet forslag til endring av BULLs vedtekter:

Nettverkets navn (§ 1) forslås endret fra BULL til BULLBY (Faglig nettverk for Byutviklingens Lange Linjer);

§ 4 gis følgende tillegg: ”Organisasjonen baseres på aktiv innsats fra alle medlemmer”.

De foreslåtte endringene ble enstemmig vedtatt.

# 7. Valg av styre

Rolf Jensen redegjorde for valgkomitéens innstilling:

Kjell Spigseth ønsket avløsning som foreningens leder, men fortsetter i styret. Jon Guttu foreslås som ny leder av styret.

Bente Florelius erstatter Lene Schmidt som varamedlem.

For øvrige styremedlemmer og varamedlem foreslås gjenvalg.

Valgkomiteens innstilling ble tiltrådt enstemmig.

Styret for 2018 består av

Jon Guttu (leder, valgt for ett år)

Gustav Nielsen

Kjell Spigseth

Inge Willumsen

Bente Florelius - varamedlem

Hans Kristian Lingsom - varamedlem

Jon ble ønsket lykke til som ny leder, og Kjell ble takket for lang og iherdig innsats.

# 8. Valg av valgkomité og revisor

Styrets forslag til ny valgkomite med Rolf H Jensen, Solveig Aaen og Arvid Strand fikk full tilslutning.

Peter Butenschøn ble gjenvalgt som revisor.

Oslo, 16. mars 2018

Terje Kleven (ref)